題壺天館
作者：梁安世
朝代：宋

paragraphs: 宣政喜邊功，隆兌築州縣。
程公自名巖，刻石記所建。
得既不償費，中興棄不繕。
誕謾磨崖辭，當日妄誇衒。
英英石湖仙，改作壺天觀。
壁間之大字，莊重如峨弁。
詩文鸞鶴音，筆勢龍蛇變。
登高瞰洞戶，灕水澄如練。
勝槩聳靈臺，遐觀起三歎。
玲瓏二十四，妙墨鎸題徧。
我來爲拂塵，端若侍顔面。
邦人頌遺愛，壽骨癯且健。
今□□麟堂，安得使之見。